नई दिल्ली: दिल्ली में विधानसभा भंग नही होगी. विधानसभा भंग होने की सभी अटकल को दिल्ली के डिप्टी सीएम मनीष सिसोदिया ने सिरे से खारिज किया है. एनडीटीवी इंडिया से बात करते हुए मनीष सिसोदिया ने कहा 'सरकार पूर्ण बहुमत में है क्योंकि पार्टी चुनाव कराना चाहेगी, विधानसभा भंग करने का कोई प्रस्ताव नहीं हैं. दरअसल, ऐसी अटकलें लगाई जा रही थी कि हो सकता है दिल्ली की केजरीवाल सरकार 20 सीटों पर उपचुनाव कराने की बजाय विधानसभा भंग करके पूरी दिल्ली में विधानसभा चुनाव कराने का ऐलान कर दे. मनीष सिसोदिया ने दावा किया कि अगर 20 सीटों पर उपचुनाव की नौबत भी आई तो पार्टी सभी 20 सीटें जीत लेगी.